text: आंध्र प्रदेश के मुख्यमंत्री चंद्रबाबू नायडू, उप-मुख्यमंत्री एन चीना राजप्पा, विपक्ष के नेता वाईएस जगनमोहन रेड्डी और अन्य लोगों ने मृतकों के साथ संवेदना व्यक्त करते हुए घटना पर दुख जताया. राहत और बचाव अभियान का जायजा लेने के लिए उप मुख्यमंत्री एन चीना राजप्पा खुद घटनास्थल पर गये और पुलिस को लापता लोगों का पता लगाने के लिए अतिरिक्त बलों को भेजने का निर्देश दिया. उन्होंने हादसे की जांच के निर्देश भी दे दिए.